Muḥend at -lḥusin ,ilul gar 1830 d 1840 neγcwiṭsyin . Deg texliğt at-Ḥmed, taddart n taqqa deg lεerc n Wat-yeḥya. Asmi yella d aqcic ,yella d ameksa, am netta am warrac n lweqt-nni . Qqaren bli mi yeksa alama d tameddit, ad d-yerkeb γef yiwen deg yizgaren-nni ikess, Zik, ay yebda yettnadi γef ttuba ,γef lecyax d yiderwicen . Baba-s, ur iwufeq ara tikli-nni ,yeqqar-as : “ A Muḥend ! Ruḥ ad txedmeḍ γef yiman-ik , ad tesεuḍ nnfeε, ur iyi-stilfiḥ ara d astilfeḥ seg ssbeḥ alama d tameddit, lmeεna ur telli”. Nettat d abrid-nni i d-yuwi. Yettruḥu seg tmurt γer tayeḍ, bileḥḥu γef lemqamat d leswaq d tuddar netta d kra b lγaci yellan am netta , ddukkulen armi uqmen tarbaεt meqqret.